1996–97. – 1066 ár frá stofnun Alþingis.

121. löggjafarþing. – 274. mál.

764. Svar

sjávarútvegsráðherra við Einars K. Guðfinnssonar um útflutning á ferskum fiski.

Fyrirspurnin hljóðar svo:

Hversu mikið var flutt út af ferskum fiskflökum á árunum 1994–96? — Svar óskast sundurliðað eftir magni og verðmæti á sambærilegu verðlagi.

Hvernig skiptist þessi útflutningur eftir fisktegundum og markaðslöndum, sundurliðað eftir magni og verðmæti á sambærilegu verðlagi?

Hve miklar voru heildartollgreiðslur af þessum útflutningi?

Hvaða áhrif hafa GATT-samkomlagið og EES-samningurinn haft á tollgreiðslur af þessum útflutningi?

Forsendur sem notaðar eru í svarinu eru eftirfarandi:

Verðmæti eru á föstu verði og er miðað við verðlag í desember 1996. Neysluverðsvísitala er notuð við framreikninga.

Við útreikning á fob-verði er notað meðalgengi í desember 1996. Áður en áætlaðir álagðir tollar eru reiknaðir er fob-verðið hækkað um 10% sem er algeng viðmiðun á meðalkostnaði við útflutning á vöru.

Embætti ríkistollstjóra tókst ekki að fá upplýsingar um tolla í Hong Kong og Singapúr en tollskrár þessara landa eru hvorki til hjá embættinu né í fjármálaráðuneytinu.

Taka verður fram að tollar til Bandaríkjanna eru frábrugðnir tollum hinna landanna að því leyti að þeir eru ákveðin upphæð á hvert kg af innfluttum fiski en ekki hundraðshluti og að Svíþjóð, Finnland og Austurríki gengu í Evrópusambandið 1995.

GATT-samkomulagið hefur ekki áhrif á tollgreiðslur af þessum útflutningi. EESsamningurinn hefur aftur á móti áhrif til lækkunar heildargreiðslna tolla. Miðað við framangreindar forsendur í útreikningum á áætluðum álögðum tollum lækka heildargreiðslur tolla um 373.034.484 kr. Áhrif EES-samningsins eftir tegundum þessi þrjú ár sem spurt er um má sjá í eftirfarandi töflu:

Tegund — fersk flök	Lækkun tolla í kr.

Ýsa	37.601.053

Þorskur	145.661.022

Ufsi	5.076.571

Síld	engin áhrif

Loðna	engin áhrif

Karfi	134.348.708

Langa	114.910

Keila	6.616

Annar bolfiskur	30.776.843

Grálúða	3.182.410

Lúða	5.327.723

Annar flatfiskur	9.009.017

Lax	engin áhrif

Silungur	1.631.855

Annar fiskur	297.756

Samtals	373.034.484

Rétt er að geta þess að síðasti áfangi EES-samningsins um tollalækkanir gekk í gildi 1. janúar sl.

Upplýsingar sem óskað er eftir í 1.–3. lið fyrirspurnarinnar koma fram í eftirfarandi töflum.

(Repró, töflur, sendar 11. bls.)